text: Is-fest i Vojens
  06 februar 2013 kl. 16.02
  For første gang nogensinde skal det danske ishockey-landshold forsøge at kvalificere sig til OL i Danmark.
  Det danske ishockey-landshold er i øjeblikket i Vojens, hvor de træner.
  I morgen begynder kampene til OL-kvalifikationen i SE Arenaen i Vojens.
  Hvis landsholdet vinder kvalifikationen, skal det til vinter-OL i Rusland næste år.
  Det er Sønderjyske, der står for arrangementet, og det er det største arrangement, klubben nogensinde har stået for.
  4.000 fans har allerede købt billet til den første kamp i morgen aften, og billetterne til de tre kampe mod Ukraine, Slovenien og Hviderusland sælger godt.
  